18.6.2014. Službeni list Europske unije L 178/27 PROVEDBENA ODLUKA KOMISIJE od 16. lipnja 2014. o izmjeni Provedbene odluke 2011/778/EU kojom se određene države članice ovlašćuju da odobre privremena odstupanja od određenih odredbi Direktive Vijeća 2000/29/EZ u pogledu sjemenskog krumpira podrijetlom iz određenih pokrajina u Kanadi (priopćena pod brojem dokumenta C(2014) 3878) (Vjerodostojni su samo tekstovi na grčkom, malteškom, portugalskom, španjolskom i talijanskom jeziku) (2014/368/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice ('), a posebno njezin članak 15. stavak 1., budući da: (1) — Provedbenom odlukom Komisije 2011/778/EU (*) predviđa se odstupanje pod određenim uvjetima za uvoz sjemenskog krumpira podrijetlom iz određenih pokrajina u Kanadi u Grčku, Španjolsku, Italiju, Cipar, Maltu i Portugal. (2) — Odstupanje odobreno Provedbenom odlukom 2011/778/EU bilo je vremenski ograničeno. Portugal je zatražio produljenje navedenog odstupanja. Okolnosti uslijed kojih je to odstupanje opravdano i dalje su nepromijenjene, stoga odstupanje treba nastaviti primjenjivati. Opravdano se očekuje da će uvezeni krumpir i dalje biti u skladu sa zakonodavstvom Unije. Nadalje, ovom Odlukom uspostavljaju se odgovarajući mehanizmi za osiguranje praćenja uvjeta za primjenu odstupanja. Stoga je primjereno produljiti ovlaštenja za odstupanja dodijeljena u ovoj Odluci na razdoblje duže od onih dodijeljenih prethodnim odlukama, i to do 31. ožujka 2024. (3) — Provedbenu odluku 2011/778/EU stoga treba na odgovarajući način izmijeniti. (4) — Mjere predviđene ovom Odlukom u skladu su s mišljenjem Stalnog odbora za biljno zdravstvo, DONIJELA JE OVU ODLUKU: Članak 1. Provedbena odluka 2011/778[EU mijenja se kako slijedi: (1) U članku 1. stavku 2. točka (c) zamjenjuje se sljedećim: (c) za prodajnu sezonu krumpira od 1. prosinca do 31. ožujka svake godine do 31. ožujka 2024." (2) Članak 15. zamjenjuje se sljedećim: ,Ovlaštenje za odobrenje odstupanja iz članka 1. ukida se prije 31. ožujka 2024. ako: (a) odredbe iz članaka 2. do 13.: i. pokažu se nedostatnima za sprječavanje unošenja u Uniju štetnih organizama iz članka 2. ili ii. nisu poštovane; (b) postoje elementi koji bi mogli priječiti pravilno funkcioniranje koncepta ,područja bez štetočina' u Kanadi." () SLL 169,10.7.2000., str. 1. () SLL 317, 30.11.2011., str. 37.